118 



geschwornen Landtprouosen in Steier seiner jüngst verrichten 

 Raiß vnderthenig vnd gehorsam relation. 



Bei der Canzley aufzuheben. Den i. Marty 1609. L(orenz) 

 M(etzner). 



Wier hernach benannte, alß ich Hannß Bieber gebürtig 

 von Graiz in Steier vnd jch Hannß Dennckh von Kleinstetten 

 auch in diesen lanndt Steier geleegen bekhennen hiemit offennt- 

 liechen vnd vor meniglich mit diesem brief f üer vnns vnd alle 

 vnsere erben, nachdeme wir vnns verwichener Zeit auß ver- 

 derbter fleischlicher Natur, welches mehrers zum boesen alß 

 gueten genaigt, vnns ehrvergessig vnderwundten vns eines 

 falschen betruegs mit einer gedehrten Ronna wurzell, die 

 etlicher massen ainer Allraun gleichförmig, miteinander im lanndt 

 hinn vnd wieder gezogen mit fürgeben, alß soll solche füer alle 

 Zauberej guet sein vnd den leuten ganz hocchbetrueglichen vnd 

 verbottener Weiß vmb paares gelt verkhaufft, dieselben jch 

 Biber selbstenn gemacht, jnmassen vnser guet: vnd zum theil 

 peinliche bekhanntnuß mit mehrern erleutert, fast in vnd vber 

 die siebeuzehen Guldten Reinisch betragend vnd also vber vnd 

 wieder die zehen Gebott gottes vnd Landtgerichtsordtnung viel- 

 feltig gehandelt vnd vergrieffen, dardurch wier dann durch 

 der fürstlichen Durchlaucht Erzherzog Ferdinanden zue Oster- 

 reich etc. auch einer hochlöbl : Landtschaft in Steier geschwornen 

 landtprouosen Wolfgang Gloederle deßwegen ins Landtgericht 

 der herrschafft Hartbei'g gefenglichen einzoegen vnd vberant- 

 wort. Alß haben wir vnser baide der landtgerichtlichen Auflag 

 gefennkhnus wie auch vber vnns erganngen rechtlich erkhenndt- 

 nuß Pueß : vnd straff, deren wir gar woll vnd viel ein mehrers 

 wirdig gewest willig außgestanudten. Hierauf habenn vnns beede 

 heriii Landtprouoß wie auch Landtgerichtsverwalter der 

 herrschafft vnd Stat Hartberg Bartholomee Cristau wie auch 

 N. Richter vnd Rath der Stat Hartberg daeselbsten bei sein auf 

 vnser durch gottes willen bitten vnd auf künft'tig besser vndt 

 ob gott will redtliecher wolverhaltung insonderbarer erwegung 

 mein Biebers hochen alters ehrliechen vndt ansehenntliecher 

 freundtschafft meiner vnuerschulter armer Weib: vndt kleinen 



